Εδώ και οκτώ μήνες η πανδημία του κορωνοϊού καλπάζει σε όλο τον κόσμο με τις υγειονομικές αρχές να καθιστούν τον έλεγχό της απόλυτη προτεραιότητα. Για τον περιορισμό της εξάπλωσης του ιού που μέχρι σήμερα έχει στοιχίσει τη ζωή σε 988.993 ανθρώπους, πολλές προσπάθειες έχουν γίνει και με διαφορετικές προσεγγίσεις. Τα αποτελέσματα αυτών των προσπαθειών διαφέρουν ανά περίπτωση και εξαρτώνται από διάφορους παράγοντες. Σε μια προσπάθεια να τους απαριθμήσει, το Bloomberg παρατηρεί, καταγράφει και αναφέρει έξι παράγοντες που αποδείχθηκαν αποτελεσματικοί στην καλύτερη διαχείριση της πανδημίας.